Anegados įlanka

Anegados įlanka ( 'užlieta įlanka') – Atlanto vandenyno dalies, vadinamos Argentinos jūra, įlanka, įsiterpusi į rytinius Argentinos krantus. Driekiasi pietinėse Buenos Airių provincijos pakrantėse piečiau Bahija Blankos. Tai sekli įlanka su daugybe seklumų, salų ir išraižyta kanalų. Pagrindinės salos Anegados įlankoje – Gaviota, de los Riačoso, Gamos, Chabali. Pietinė Anegados įlankos dalis vadinama San Blaso įlanka.Diana G. Cuadrado, Eduardo Alberto Gómez. GEOMORFOLOGIA Y DINAMICA DEL CANAL SAN BLAS, January 2010, Latin American Journal of Sedimentology and Basin Analysis.

Įlankos krantai žemi, lėkšti, daug kur pasidengę dumblu, vietomis yra smėlio kopų juostų. Pietinės dalies krantai jau artimi būdingiems Patagonijos krantams, skardingi.

Potvynių aukštis 1–2 metrai, kyla kas pusė paros. Potvynių metu įlanka užliejama, o atoslūgių – atsiveria seklumų ir dumblynių plotai.


Įlanka paskelbta San Blaso įlankos gamtos rezervatu. Gausu vandens paukščių (svarbiausia atlantinio kiro Larus atlanticus buveinė), yra pietinių jūrų liūtų, pietinių jūrų dramblių, Chébez, J. C. (2006). Guía de las Reservas Naturales de la Argentina. Volumen 5: Zona Centro. pp 288. Editor: Editorial Albatros. vėžiagyvių, moliuskų (plinta invazinis Magallana gigas).

 Šaltiniai 

Kategorija:Atlanto vandenyno įlankos
Kategorija:Argentinos geografija
Kategorija:Pietų Amerikos įlankos